1964-ben az Aszpísz Xánthisz korosztályos csapatában kezdte a labdarúgást, ahol 1966-ban mutatkozott be az első csapatban. 1968 és 1978 között a Panathinaikósz, 1978–79-ben az Olimbiakósz, 1979–80-ban az Atrómitosz labdarúgója volt. Az 1980–81-es idényben a Panathinaikósz játékosaként vonult vissza az aktív labdarúgástól. A Panathinaikósszal négy bajnoki címet és kettő görögkupa-győzelmet ért el. Tagja volt az 1970–71-es idényben BEK-döntős csapatnak. Ötszörös görög bajnoki gólkirály. 1971-ben ezüstcipős volt az európai gólkirályok között.